En eksploderet kemikalietanker er udgangspunktet for den øvelse i Kattegat, som en række myndigheder tager hul på tirsdag.

Ifølge Søværnets Operative Kommando (SOK) deltager også Nordjyllands Politi, Marinehjemmeværnet, Beredskabsstyrelsen og kommunerne Læsø og Thisted i øvelsen. Scenariet er, at tankeren har fået så stort et hul i siden ved eksplosionen, at brændstof lækker ud i Kattegat og driver mod nordkysten af Læsø. Øvelsen varer også hele onsdagen. /ritzau/